== Bed-in i Montreal ==
Den anden bed-in var planlagt til at skulle finde sted i [[New York City|New York]], men John Lennon havde ikke lov til at rejse ind i [[USA]] efter i 1968 at have fået en dom for at have [[Cannabis (rusmiddel)|cannabis]] på sig.<ref>Kruse, p. 16</ref> I stedet valgte de [[Bahamas]], hvortil de ankom 24. maj 1969. De fik et værelse på Sheraton Oceanus Hotel, men efter en nat i den stærke varme valgte parret at rejse til Montreal. Her ankom de 26. maj, og de indlogerede sig på [[Queen Elizabeth Hotel]] på værelserne 1738, 1740, 1742 og 1744. Mens de opholdt sig her, inviterede de en række ligesindede til at besøge sig, heriblandt [[Timothy Leary]], [[Tommy Smothers]], [[Dick Gregory]], [[Murray the K]] og [[Al Capp]]. Alle disse, bortset fra Capp, sang med, da fredshymnen "[[Give Peace a Chance]]" blev indspillet på hotelværelset 1. juni, hvor André Perry stod for optagelsen. [[Canadian Broadcast Corporation]] lavede interviews fra værelset.<ref>En optagelse af et interview kan findes [http://www.mobovivo.com/store/programs/john-and-yoko-bed-in her] {{Webarchive|url=https://web.archive.org/web/20090923030340/http://www.mobovivo.com/store/programs/john-and-yoko-bed-in |date=23. september 2009 }}</ref> Den amerikanske presse reagerede med blandede kommentarer.<ref>Kruse, p. 17</ref>
Filosofi